Bankszámlát nyitni rendkívül egyszerű, nagykorúként elsődleges feltétele, hogy rendelkezz személyi igazolvánnyal és lakcímkártyával. Ezek bemutatásával és azonosítással meg is nyitható a bankszámla, akár bankfióki ügyintézéssel, akár online. Kiskorúak részére történő bankszámlanyitáshoz a szülő(k) személyes okmányaira is szükség lehet.
Általában bankszámlanyitási költséget magánszemélyneknek nem számítanak fel a bankok, így a megnyitáskor nem kell fizetned, azonban ne feledd, hogy a számlavezetésnek és a számla fenntartásának viszont többségében van díja.
Az olyan számlák esetében, mint például a diákszámla vagy a nyugdíjas számla, szükség van még a jogosultságot igazoló dokumentumokra is.
Ha minden feltétel teljesül, a bankszámlaszerződés megkötése után rövid időn belül már használható is az új bankszámla.